Arabiske fladbrød fra Mad & Venner, jan 2011, lavet med groft ølandshvedemel……..\n13 december , 2010 - af Newyorkerbyheart - Kategori: Kager/Brød/Småkager, Produkt omtale - Tags: Bagning/Kager (Cakes/cookies/bread), Produkt-testning\nGroft Ølandsmel fra Aurion, Perlerug fra Skærtoft Mølle og Enkornsmel fra Aurion……\nBrødene kommes på en tør pande og når de bobler op, vendes de…..\nUhmmm, varm og lækker…..\nDet blev til 8 stykker…….\nI går bagte jeg nogle virkelig lækre fladbrød, som var tilbehøret til vores lammekoteletter med hvidløg og oliven, de blev super lækre og det er svært at holde op med at spise dem igen…..\nOpskriften er fra det seneste nummer af Mad & Venner (jan. 2011), men jeg udskiftede almindelig hvedemel med halv groft ølandshvedemel og halv italiensk 00-hvedemel.\nJeg blev kontaktet den anden dag af Økologisk Landsforening om jeg var interesseret i nogle vareprøver og det sagde jeg selvfølgelig ja tak til. Jeg fik – udover den grove ølandshvedemel også en enkornsmel (begge dele fra Aurion) og noget perlerug fra Skærtoft Mølle. Jeg har længe gerne villet prøve ølandshvedemel, så jeg er glad for at jeg fik chancen…..\nBrødene er nemme at have med at gøre og de bages uden brug af nogen form for fedtstof. De kan bruges til mange forskellige ting, jeg har planer om at lave shawarma i den kommende uge, hvor de også skal bruges til.\nJeg skriver opskriften som jeg lavede dem……\nArabiske fladbrød (Mad & Venner, jan. 2011), 8 stk.:\nca. 250 g italiensk 00-hvedemel\nOpløs gæren i det lunkne vand og tilsæt saltet. Kom ølandshvedemelet i og tilsæt så det italienske hvedemel lidt efter lidt, til dejen får en konsistens, så det kan æltes. Tag dejen ud på bordet og ælt den godt sammen, til den bliver blød og elastisk – hvis dejen er for klistret så tilsæt lidt mere mel. Kom dejen tilbage i skålen, dæk den til, stil den lunt og lad den hæve i 1 time.\nTag dejen ud og del den i 8 stykker. Form hvert stykke til en bolle og rul så hvert bolle ud til det er ca. ½ cm. tykt. Varm en pande op – uden fedtstof – til den er godt varm. Bag brødene ca. 1 minut på hver side.\nØlandshvede er virkeligt skønt at bage med, så jeg har det altid på lager.\nHar også lige investeret i en pose svedjerug, for det lød også spændende..\nTak, de smagte også skønt 🙂\nSvedjerug – nyt ord for mig – jeg må ind og slå det op….\nhvor ser de lækre ud! Jeg er ikke så modig til det at eksperimentere med forskellige typer mel, men det kunne da være at man skulle prøve på et tidsunkt\nJeg synes at det er noget rigtig lækkert mel, som gav en delikat smag til brødet. Du skulle prøve det 🙂\nDe ser dejlige ud, de fladbrød! Sådan nogen kan jeg godt guffe meget af… ej, nu bliver jeg sulten… 😀\nDejligt at høre, at du fik prøvet ølandshvedemel! Det er så lækkert! Jeg tror, jeg skal bruge noget af mit til at lave noget lyst brød til julefrokosten på fredag – krydser fingre for, at det bliver lige så godt som jeg forestiller mig 🙂\nJa, de forsvinder ret hurtigt, hvis man ikke passer på 🙂 De er så lækre når de er friskbagte….\nDet skal nok blive godt, det er jeg sikker på.\nFørst og fremmest, tak for din skønne hjemmeside, det er så befriende at den færdige ret jeg står med ligner din i modsætning til alle de fancy’e magasiner som har fået en omgang hårspray 😉\nNå, jeg vil egentlig høre om du mener man kan lave brødende fx. en time inden de skal serveres også bare lige varmes i ovnen på en rist?\nÅrhhh tak, det er da den bedste ros jeg kan få 🙂 Ja, det kan du godt, men de skal varmes meget forsigtig. Pak dem ind i stanniol og lad dem varme op ved 175 grader (ikke varmluft) eller noget i den stil. De har en tendens til at blive lidt for hårde/sprøde, hvis de får for meget varme. Held og lykke med det 🙂\nDet ville måske være bedre, at lave shawarma kødet først og holde det varmt i ovnen, mens brødet laves på to pander?\nSådan så brødet serveres med det samme..\nHej igen Franciska!\nJa, det ville jeg gøre. Brødene er bare bedst når de er helt frisklavede. Jeg holder den varme med et par rene viskestykker over mens jeg bager dem 🙂 Held og lykke med det og jeg vil da gerne høre hvad du synes om det.\nSuper tak igen 🙂\nFår 10 til middag i aften, så det hele skal lige passe sammen. Jeg prøver det sidste. Giver lyd fra mig senere.\nHej igen, Franciska!\nGlæder mig til at høre om det 🙂\nDet blev sådan en succes. Tak for nogle skønne opskrifter.\nDet er jeg glad for at læse, dejligt at det hele lykkedes 🙂


Nacion Lodge i Agno til Bedste Pris-garanti | Agoda.com\n4 Zamora Street, Pangasinan, Agno, Agno, Filippinerne, 2408 - Se på kort\nMere om Nacion Lodge\nUanset om du er turist eller forretningsrejsende, så er Nacion Lodge et fantastisk overnatningsvalg, når du skal besøge Agno. Herfra har gæster glæde af nem adgang til alt, hvad denne livlige by kan tilbyde. Med sin praktiske beliggenhed tilbyder dette hotel nem adgang til byens vigtigste seværdigheder.\nNacion Lodge tilbyder også mange faciliteter der vil berige dit ophold i Agno. Dette hotel tilbyder talrige faciliteter på stedet, som vil glæde selv den mest kvalitetsbevidste gæst.\nAtmosfæren på Nacion Lodge afspejles på hvert eneste værelse. altan/terrasse, ventilator, køleskab, bruser, kaffe-/temaskine er blot nogle af de faciliteter der kan findes på ejendommen. Hotellets rekreative faciliteter, som massage, have, er indrettede med ro og afslapning i mente. Nacion Lodge er et idéelt sted for rejsende der efterspørger charme, komfort og bekvemmelighed i Agno.


Modekoncernen Bestseller er ifølge nyhedsbureauet Reuters i gang med at købe den britiske tøjvirksomheden M and M Direct for 140 millioner pund, svarende til 1,3 milliarder kroner.\nAnders Holch Povlsen er i gang med at købe op for over en milliard i England. Fold sammen\nMandag d. 16. juni 2014, kl. 08.45\nBestseller med Anders Holch Povlsen i spidsen er i gang med at lægge over en milliard kroner på bordet i en handel med det britiske modefirma M and M Direct, der har online salg af discount-tøj som sin kerneforretning.\nIfølge nyhedsbureauet Reuters har M & M Direct mandag meddelt, at selskabet har underskrevet en aftale om, at Bestseller overtager M and M Direct for 140 millioner pund, svarende til 1,3 milliarder kroner.\nDet lader til, at Anders Holch Povlsen og Bestseller får fingrene i M and M Direct, som er en af Europas største online discount-modebutikker, lige inden, tøjkoncernen skulle slippes løs på den britiske børs. Ifølge en artikel på det britiske medie insidermedia.com var M and M Direct i gang med at gøre sig klar til en børsnotering til en forventet værdi på mellem 140 og 170 millioner pund, svarende til mellem 1,3 og 1,6 milliarder kroner.\nM and M Direct har siden 2007 været ejet af den amerikanske kapitalfond TA Associates, men virksomheden blev allerede grundlagt i 1987, da Mark Ellis og Martin Churchward slog sig sammen for at sælge end-of-line sportsprodukter til udsalgspris. Siden har butikken udviklet sig til også at omfatte modetøj, sko og accessories.\nBestseller har med Anders Holch Povlsen vist sig som en energisk opkøber, særligt inden for detailbranchens digitale aktører. Han har blandt andet ejerandel i Zalando, Stylepit.com (tidligere Smartguy), Asos og den online dagligvarebutik Nemlig.com.\nMed M and M Direct får Anders Holch Povlsen en tøjbutik med mere end 4.000 mærkevarer på tværs af dametøj, herretøj, børnetøj, sko og accessories til discountpriser. M and M Direct har over en million kunder og har 33 millioner besøgende i deres online-butik hvert år.\nI virksomhedens seneste årsregnskab kunne der noteres en omsætning på 119 millioner pund, svarende til 1,1 milliarder kroner, mens EBITDA endte på 10,5 millioner pund, svarende til godt 98 millioner kroner. Det er en fremgang på henholdsvis 9 procent og 21 procent fra året før.\nSalget til Bestseller skal godkendes af myndighederne og forventes ifølge Reuters at være afsluttet inden for otte uger.\nRige firmaer låner penge til de små virksomheder


Ny baneforvalter starter i dag - Dansk Hestevæddeløb\nNy baneforvalter starter i dag\n01. marts 2021 12:00\nFørste arbejdsdag er det 1. marts for Claus Maegaard, som bliver Bornholm Brand Parks nye baneforvalter.\n57-årige Claus Maegaard fortæller selv lidt om sig selv.\n-Mit første arbejdssted var på Maskinstation Stubbegård, men her blev vi ofte sendt hjem om vinteren, så da jeg fik et tilbud om at begynde på Birkelund Minkfarm i Bodilsker slog jeg til med det samme, lyder det fra Claus Maegaard.\nPå Birkelund var Claus Maegaard i 9 år, hvorefter en nedtrapning her gav en fyreseddel til Claus og hans arbejdsmakker. Han fik dog kun ”lov” til at gå ledig en halv dag, før naboen Johs. Pihl kom hen og spurgte, om han ikke bare skulle begynde i hans store maskinstation.\n-Jeg spurgte så, hvornår jeg så skulle starte, og så sagde Johannes, at jeg selvfølgelig skulle starte dagen efter.\nDet blev til 24 år på dette sted, der snart fik navnet Fugato. Da Landbrugsafdelingen blev lukket ned, blev arbejdstiderne lavet om, og de var ikke til Claus Maegaards fordel, så næste job blev på svinecentret på St. Kannikegård i Bodilsker, hvor Maegaard i forvejen var kendt.\n-Jeg var ikke i tvivl om, at jeg ville søge stillingen som baneforvalter, da jeg så den første gang. Jeg vil helst arbejde udendørs, og de maskiner man kører med, er jeg vant til, og jeg er ikke bange for at tage ansvar, hvis det er nødvendigt, siger den nye baneforvalter.\nEr du så klar over, at alle travkuske har deres egen mening om lige nøjagtig, hvordan travbanen skal passes og plejes, og at det ofte stritter i hver sin retning?\n-Jo, det er jeg blevet oplyst om, så det forbereder jeg mig på, griner Maegaard, der også oplyser, at han i første omgang vil søge støtte og råd og dåd fra bl.a. baneforvalteren på Charlottenlund Travbane. Det er også planen, at den nye bornholmske baneforvalter skal på studiebesøg i Charlottenlund.\nClaus Maegaard er gift med Hanne, og der er 4 børn og 4 børnebørn. Bopælen er i Nexø, og Claus Maegaard følger i sin fritid trofast byens fodboldhold.\nHar du andre fritidsinteresser?\n-Jagt og lerdueskydning er to af dem, slutter Claus Magaard, der i de sidste år ikke har været travtilskuer, men tilbage i 80’erne kom han meget til løbene som tilskuer. Siden har han mest fulgt med via trav i tv.


Medlemskab – Guldsmedelauget\nLauget har 191 medlemmer, og kredsen består af skabende guld -og sølvsmede, formgivere, butikker, fabrikanter, stenhandlere og grossister.\nNår du søger medlemskab i Kjøbenhavns Guldsmedelaug, er der nogle formelle krav, du skal opfylde – læs herunder. Derudover lægger den siddende Laugsstyrelse vægt på, at du har en stærk faglighed og en passion for dit fag. Og at du som medlem skal kunne og ville bidrage med noget til Laugets fællesskab.\nFormelle krav (fra vedtægterne):\nSom medlem af lauget kan optages indehaver eller dermed ligestillet ansvarlig leder eller ledende medarbejder, fra fagets virksomheder. Har virksomheden én eller flere filialer, datterselskaber eller udsalg, kan disses ansvarlige ledere optages med den begrænsning, at kun én person fra virksomheden kan indvælges i laugsstyrelsen.\nDet fordres endvidere at den, der søger optagelse, nyder almindelig agtelse og at ansøgeren, hvis ikke faglig uddannelse foreligger, skal have virket indenfor guld -og sølvsmedefaget i en periode på mindst 4 år.\nBeliggenheden af vedkommendes virksomhed vil naturligt være i København, men optages kan alle, hvis virksomhed er placeret i Danmark.\nLaugsstyrelsen afgør, hvem der opfylder optagelsesbetingelserne og om medlemmer, der ikke længere opfylder disse, kan fortsætte deres medlemskab.\nUdmeldelse af lauget skal foretages skriftligt og får omgående virkning, hvorefter ethvert krav overfor lauget dermed bortfalder.\nØnsker du at søge om optagelse i Kjøbenhavns Guldsmedelaug skal du udfylde skema og uploade CV, kopi af eksamensbevis – svendebrev/uddannelsesbevis og andre relevante bilag. Du modtager en kvittering for modtagelsen af ansøgningen, og den vil blive behandlet på det førstkommende styrelsesmøde.\nFotograf: Camilla Hey.


Lise på SU: Ah onsdag\n.. Så er der kun 2 dage til weekend! Har lavet gruppearbejde med gruppen det meste af dagen, samt været til en mindre eksamen. Vi bestod ikke, da vi ikke havde skrevet problemstillingen som et spørgsmål samt skrevet en reflektion i stedet for konklusion. Det lyder måske som grelle fejl, men vi mente bare ikke opgaven var skrevet som en decideret rapport. Men så lærer man jo af det, og vi skal bare aflevere ny problemstilling og konklusion seneste onsdag i næste uge. Men heldigvis fik vi den lavet idag.\nIgår fik jeg denne lækre blanding bestående af en rest tunsalat fra den anden dag, samt en 1/4 hakket orange peber, 1 advokado i tern, lidt agurk i tern samt en skefuld cremefraiche mere. Så passede den fint på to skiver "hjemmebagt" rugbrød. Når jeg skriver hjemmebagt er det fordi min mor har bagt brødet, tak mutti :)\nImorgen har vi fuld dag på skolen også skal min veninde farve mit hår imorgen aften, meget spændende. Skal bare have opfrisket mine striber så de er klar til turen til Frankfurt her om en uges tid.\nHav en dejlig onsdag aften! :)\n> Indsendt af Unknown kl. 19.20\nEtiketter: Fisk, Lise, mad, skole, Snik snak\nMmmh, tunsalat. Jeg får nærmest aldrig rigtigt lavet det, men det er nu godt. God ide at putte avocado i også. Men jeg elsker selvfølgeligt også avocado i det meste ;D\n30. marts 2011 kl. 22.06\nDet er en skam, det er så nemt og godt. Og jeg kan kun anbefale lige at vende det i noget lunt pasta, mums!\nAdvokado er godt i alt, men kan altså ikke forstå det kan være godt varmt, det er mærkeligt!\n30. marts 2011 kl. 22.10\nJeg er ked af at høre, at I ikke bestod - hjalp dine muffins lidt på det hele?\nDine tunmadder ser super gode ud. Det er vist, hvad man kan kalde en pimpet rugbrødsmad :)\n31. marts 2011 kl. 11.44\nJa det gjorde det bestemt, og har fået lavet opgaven færdig igen, så det skal vi bare aflevere igen.\nJa det er nemlig det, det er noget sjov end en mad med leverpostej ;)\n31. marts 2011 kl. 11.56


Turisme: Nordjylland har brug for nye “fyrtårne” | Limfjord Update\nLæserbrev: Gør afspritning lovpligtigt i Thy - 5 timer siden\nRegion Nordjylland er udfordret inden for et af sine vigtigste erhverv. Turismen er nemlig i modsætning til andre regioner stagnerende, og en af årsagerne er, at Nordjylland ikke formår at skille sig tilstrækkeligt ud.\nRegionen har haft en tilbagegang på overnatningstallene siden 2008, mens Hovedstaden, Midtjylland og Syddanmark har haft vækstrater på helt op til 45 procent i samme periode.\nVisitNordjylland vil derfor fordoble markedsføringsindsatsen i de kommende år og tage initiativ til at identificere de nye nordjyske fyrtårne, der især kendetegner og lokker turister til regionen. Det skete ved en konference igår (tirsdag d. 15. januar, red.) i Aalborg, hvor op mod 80 aktører meldte sig på banen.\n– De nordjyske turismeaktører er enige om, at vi skal have vendt udviklingen, og vi er glade for den store opbakning, vi mærker til et arrangement som dette. Danskerne har generelt en meget positiv opfattelse af Nordjylland, men vi skiller os ikke nok ud i forhold til de øvrige regioner, og der er derfor behov for at få defineret nye nordjyske fyrtårne, der kan tegne et billede af Nordjyllands identitet og danne grundlag for vores fremtidige markedsføringsindsats, forklarer direktør for VisitNordjylland, Ann Marie Søborg Karkov.\nDanskerne opfatter Nordjylland og Vestjylland ens\n– Kortlægningen og prioriteringen af de nye fyrtårne skal naturligvis ske på et kvalificeret grundlag. Her sidder de lokale partnere og erhvervet rundt omkring i Nordjylland inde med en masse viden qua deres daglige kontakt med gæsterne ude på destinationerne og et indgående kendskab til deres rejsemotiver. Derudover skal vi naturligvis også spørge den allervigtigste kilde – nemlig gæsterne selv og herefter sammenligne alle vurderingerne med de tendenser, der generelt gør sig gældende i turismebranchen lige nu, siger Ann Marie Søborg Karkov.\nFælles retning for nordjysk turisme\nDe nordjyske fyrtårne bliver en del af den intensiverede turismeindsats for Nordjylland i perioden fra 2019-2021.\nDet er den nye strategi ”Fælles retning for nordjysk turisme”, der sætter retningen for arbejdet. Strategien er i juni 2018 vedtaget af alle 11 nordjyske kommuner i regi af Business Region North Denmark og omfatter blandt andet en stigning i markedsføringsbudgettet fra 15 millioner kroner i 2018 gradvist til 50 millioner kroner i 2021.\n70 procent af budgettet dækkes af erhvervet, mens de resterende 30 procent finansieres af det offentlige.\nTags Business Region North Denmark, Visit Nordjylland\n57-årige Carsten er startet som handelselev i Klitmøller - 10 timer siden


6 fede effekter du nemt kan lave i Luminar 3 | Digitalfoto.dk\nLuminar AI gør det hurtigere og nemmere at redigere flotte fotos\nLuminars polarizing filter giver dig mulighed for at ændre lyssætningen i dine billeder efter, du har taget billedet.\nFotoredigering kan være en tidskrævende affære, men Luminar 3 gør det hele nemmere med kun nogle få klik på musen.\n#Software #Farver #Billedbehandling #Nyheder\nHvis du har taget det næsten perfekte billede, men det bliver ødelagt af en lidt tåget hvid himmel, så kan Luminars polarizing filter give dig en mere dynamisk himmel i efterredigeringen.\nDu vælger selv i hvor høj grad, at himlen skal gøres mere mørkeblå gennem et trække-værktøj, hvor du har styringen over hvor kontrastfuld, du ønsker resultatet skal være.\nDu skal stå på det helt rette sted - på det helt rette tidspunkt - hvis solens stråler skal være meget markante i dit billede. Det er med andre ord en svær øvelse.\nDerfor er Luminars Sun ray-filter genialt, da det giver dig muligheden for at indsætte fine lysstråler i billedredigeringen.\nSun ray-effekten giver dig muligheden for at lade Luminar vælge det bedste udtryk til billedet, men hvis du ikke er tilfreds med det, så kan du også selv tage styringen.\nDenne effekt er nem at bruge og særligt velegnet til portrætter, da filteret skaber lyse billeder med stærke kontraster. Det kan være med til at optegne nogle af de konturer, som dit billede i udgangspunktet ikke viste.\nEffekten optegner hurtigt kontraster tydeligt, så de steder, der glider sammen, fremstår mere adskilte.\nDette filter giver dig muligheden for at forstærke de bløde, gyldne toner i dine billeder af den gyldne time. Effekten kan du styre i et trække-værktøj, hvor du kan skrue op og ned for de orange-røde nuancer.\nFilteret er særligt godt til billeder af solnedgange, hvor solen er gået ned bag horisonten, men hvor den stadig maler skyerne orange.\nGolden hour-effekten giver dig mulighed for at fotografere endnu længere efter, at solen er gået ned. Skyd dine billeder, når de svageste antegninger af sollys er tilbage. Effekten skal nok gøre sit arbejde i efterredigeringen.\nDenne effekt mixer både bløde og skarpe detaljer i billedet med det formål at skabe et mere drømmende udtryk. Skruer du helt op for effekten, så vil billedet nærme sig det udtryk, som vi kender fra animationsfilm.\nDette filter giver dig muligheden for at indsætte tåge i dine billeder. Du kan vælge mellem lys og mørk tåge, og du vælger også om tågen skal ligge langs jorden eller placeres i himmelhøjde.\nVælg mængden af tåge, og hvor den skal placeres, for at skabe et mere eventyrligt udtryk i dine billeder.


De Levende Stene fra Bethlehem - kefasimage.dk\nGardinerne bølger let i den svalende brise. Georgette står ved det åbne vindue og kigger ud over den by, som altid har været hendes – men som måske snart ikke længere er det.\nGeorgette bor alene med sine fem børn. Fire piger og en dreng. Rimaz, Georgettes mand, har ikke set sin familie længe. Her i sensommeren 2005 er det 15 måneder siden, han forlod Palæstina for at deltage i et seminar i Danmark. Rimaz blev i Danmark og har efterfølgende fået opholdstilladelse. Den politiske situation i Palæstina er usikker, og Rimaz følte sig overvåget af israelerne og i stigende grad forfulgt af de palæstinensiske myndigheder, som tre gange har anholdt og fængslet ham.\nHÅBET OM FRIHED ... I DANMARK\n”Nu håber vi, at jeg og børnene kan følge efter, så familien kan blive samlet … Men det er en vanskelig beslutning. Meget vanskelig,” siger Georgette. ”Vi forlader familien, venner. Vores land. Måske kan vi en dag vende tilbage igen.”\n”For ti dage siden sendte jeg en ansøgning om visum til den danske ambassade,” fortæller Georgette. ”De sagde, at det tager mange måneder at behandle ansøgningen, men jeg håber alligevel at vi kan nå at få svar inden jul. Ellers bliver jeg indtil sommer, så børnene kan afslutte deres skoleår. Hvis vi altså får lov til at flytte til Danmark.”\nRimaz er kunster, og en stor del af sin politiske protest har han udtrykt gennem sine malerier og tegninger. Men Rimaz maler også drømme – drømme om at kunne sidde ved vandet og fiske, om at have sin frihed, om sommerdage ved forældrenes lille hytte i en olivenlund syd for Bethlehem. Det er de malerier og tegninger, der udtrykker drømmene, som Rimaz’ børn helst viser frem.\nIsær dem, der viser livet ved bedsteforældrenes hytte, hvor de selv, for en tid, kan drømme sig væk fra virkeligheden.\nFOLK ER BLEVET MERE RELIGIØSE\nGeorgette og børnene kan mærke, at kvarteret og Bethlehem har forandret sig de senere år. ”Vi har altid haft muslimer som naboer, og vi har altid haft det godt med hinanden, men situationen har forandret sig. Gamle muslimske venner er stadig gode venner. Men dem, der flytter til kvarteret, er det nærmest umuligt at få et godt forhold til.”\n”For 25 år siden studerede jeg ved universitetet i Hebron, og selv om jeg var den eneste kristne blandt de studerende, var der ingen problemer. Ingen. Men nu tror jeg ikke, at det ville gå. Jeg er blevet en fremmed i mit eget land.”\n”’Åhh, I er kristne. Vi kan ikke lide jer’ … sådanne kommentarer har vi aldrig fået før. Men det gør vi nu. Børnene er blevet utrygge og bange for nogle af kvarterets børn. Ibrahim er endda blevet truet af nogle af de andre drenge. Børnene har det ikke godt … de er præget af hele situationen, præget af den stigende fattigdom, præget af volden, præget af at være lukket inde bag en betonmur ... Ingen af børnene har nogensinde været i Jerusalem, selv om byen ligger mindre end 20 kilometer væk!”\n”Når livet bliver hårdt, bliver folk også mere religiøse. Selv folk, som ellers ikke er religiøse eller troende, siger ”Gud, hjælp mig!” når problemerne bliver uoverskuelige. Sådan er det jo også med folk her. Sådan er det også med mig – jeg har aldrig opfattet mig selv som særlig religiøs, men når du føler, at det, der er dit, bliver truet …”\nIND OG UD AF FÆNGSEL\nGeorgette og Rimaz var begge politisk aktive i partiet DFLP, da de i begyndelsen af 80erne mødte hinanden. Og de har begge siddet i israelsk fængsel. ”Jeg var en af de politiske ledere ved universitetet,” fortæller Georgette. ”Jeg blev anholdt derhjemme, midt om natten. De vidste, hvor jeg boede. Jeg blev idømt to års fængsel i 1984, men blev løsladt efter ni måneder i forbindelse med en udveksling mellem PLO og Israel. Rimaz blev anholdt kort efter mig og sad i administrativ detention i seks måneder. 15 dage efter han kom ud, giftede vi os.”\n”Kort tid efter vi blev gift, blev han arresteret igen … og sådan gik det i flere år. Hver gang Rimaz blev løsladt, blev jeg gravid,” siger Georgette med et forsigtigt smil. ”… og hver gang gik der ikke lang tid, før han blev arresteret og forsvandt igen.”\nRimaz blev aldrig dømt for noget – altid kun tilbageholdt i måneder, i administrativ detention. Palæstinensere på Vestbredden og i Gaza, som anholdes af israelsk militær eller politi behandles efter den militære straffelov. Det er meget almindeligt at tilbageholde folk i den såkaldte ’administrative detention’. På den måde kan folk være fængslet uden dom i mange måneder. Eller adskillige år.\nDET HJÆLPER ALLIGEVEL IKKE …\n”Under den første intifada sov vi nærmest ikke – vi var hele tiden i gang, og der skete noget hele tiden. Vi betalte en pris for vores modstand mod Israels besættelse, men det var okay. Jeg sad i fængsel, okay. Jeg gennemførte aldrig mit studie, okay. Livet var hårdt, men det var okay … for vi kæmpede for et håb, for noget vi troede ville gå i opfyldelse: Vores frihed, et frit Palæstina. Men det skete ikke – i stedet blev alting bare værre. I dag ville jeg ikke deltage i nogen form for kamp – ikke på grund af mine børn eller min mand – men fordi det jeg skulle kæmpe for nu, ikke er det værd.”\nDengang, da jeg var ung, syntes min far ikke, at jeg skulle tage del i den første intifada. ”Vær sammen med dine venner,” sagde han. ”Slap af og nyd livet – det hjælper alligevel ikke at kæmpe. Se på mig: jeg kæmpede, og det gjorde ingen forskel. Din bedstefar kæmpede, og det gjorde ingen forskel.”\n”Men jeg havde jo også et håb om arbejde, om vores egen stat, om frihed … intet af det blev til virkelighed. Det er gået mig, som det gik min far og min bedstefar. Vi tabte, og er nu i et åbent fængsel. Vi lever ikke – vi kæmper bare for at overleve.”\n”Der er mange meninger, men hvis du spørger mig, så er en tostatsløsning den eneste vej frem” siger Georgette. ”Se på palæstinenserne, som bor i Israel – de bliver diskrimineret og bliver ikke behandlet som ligeværdige borgere. Og vi ville måske gøre det samme. Hvis jeg mødte en israelsk soldat på gaden, ville han altid minde mig om, at de fængslede min mand og myrdede min bror. Det er svært at glemme … og det samme ville gælde for dem. De vil huske vores selvmordsangreb. Så to adskilte stater. En stat for alle – det er bare en drøm.”\n”Intet varer heldigvis for evigt, og en dag er det også slut med Israels mur. Hvornår ved jeg ikke. Det bliver ikke i min tid. Måske i mine børns.”\nGeorgette og hendes børn fik asyl i Danmark i foråret 2007 og bor i dag på Fyn. Hun og Rimaz bor ikke længere sammen. Børnene går i skole og på HF og klarer sig godt.\nHistorien fra Bethlehem er en del af fortællingen DE LEVENDE STENE - om de kristne palæstinensere i Palæstina. De er en del af det palæstinensiske folks kultur og historie, og på trods af forskelle i religion og tradition, så deler de håb, glæder, sorger og virkelighed med den muslimske del af befolkningen. ’De levende Stene’ giver otte kristne palæstinensiske familier en sjælden hørt stemme og lader dem deres og egne ord, fortælle om deres liv og skæbne.\nFugleburet er tomt – men Mujd føler selv, at hun lever som en fugl i et bur.\nMujd og hendes lillesøster Jullnar. Ligesom deres søskende har de aldrig været i Jerusalem, selv om byen kun ligger 20 km væk.\nRimaz ringer hjem til familien i Bethlehem et par gange om ugen. Det er et af dagens højdepunkter, der samtidig skaber en lidt vemodig stemning, når røret er lagt på.\n”Kort tid efter vi blev gift, blev han arresteret igen … og sådan gik det i flere år. Hver gang Rimaz blev løsladt, blev jeg gravid,” siger Georgette med et forsigtigt smil.\nGeorgette og børnene bor dør om dør med Rimazs forældre og hans bror; så der er altid en fætter eller kusine lige i nærheden.\nRimaz er kunstner og har lavet meget politisk kunst. Noget af det har han været fængslet for.


13 – maj – 2010 – Catarina.dk 13. maj 2010 – Catarina.dk\nDer er blevet hygge igennem her på matriklen. Søren kørte over og hjalp sin søster (som forøvrigt har fødselsdag i dag) og svoger med at flytte. De har endelig fået solgt deres hus i Børkop og kan nu endelig flytte ind idet hus de købt i Vejle, tilbage i oktober.…\nBloggen & Bloggeriet, Foto\nJeg går lidt rund med nogle tanker omkring det faktum, at jeg ikke har tid til at opdater/vedligeholde 2 blogs og, at den ene dermed, måske bliver nød til at lide blogdøden. Det er selvfølgelig ikke denne blog jeg taler om, men Photobloggen. Det jeg så har tænkt lidt på…\nJeg har lige læst på tekst tv, at der ikke er nogen chancer for sol hen over det fynske i dag, lidt trist når jeg nu har en fridag. Jeg kan dog trøste mig med, at der ikke skulle komme mere regn og vinden skulle også holde sig i det…


Alle On Demand-scanningsaktiviteter er baseret på profiler, som angiver bestemte scanningsparametre, f.eks. filtyper, scanningsplaceringer, standardhandlinger og scanningsdybde. For at køre den ønskede profil skal du klikke på rullemenuen i Antivirus-boksen og vælge den. Scanningen starter automatisk.\nDenne scanningsprofil kontrollerer computer steder, der normalt er omfattet af virus. Det vil kontrollere for rootkits samt scanne registreringsdatabasen, alle kørende processer og midlertidige filer gemt på din computer.\nFuld scanning profil\nDette er en komplet profil, der vil scanne alle filer på alle harddiske. Scanningstiderne afhænger af din computers ydeevne, antallet af lagerenheder, filtyper, og hvor meget data, du har gemt.\nEn tidsbesparende alternativ, der giver dig mulighed for at scanne bestemte mapper eller drev, du benytter hyppigt, uden at scanne hele computeren. For at oprette en brugerdefineret scanning profil skal du følge med denne vejledning.


oktober 2018 – Tenna Stærk\n22. oktober 2018 13. juni 2019 Leave a comment\nJeg elsker at sætte mit eget præg på de desserter og kager, som jeg kreerer! Det skiller dem fra mængden og gør det til noget, der afspejler mig 😉 Disse træstammer med et marmoreret marcipanbånd er bestemt én af de slags kager.\n11. oktober 2018 31. maj 2019 1 Comment\nAnden opskrift i min mini-serie om kager til efterårsferien kommer her. Et lækkert kanelbrød, som hele familien kan samles om til brunchen eller eftermiddagskaffen.\n9. oktober 2018 31. maj 2019 1 Comment\nEr du til tynde cookies, men en sprød kant, chewvy midte og massere af chokoladestykker? Så er disse cookies til dig! Cookiesne her er første opskrift i min mini-serie med kageforslag til efterårsferien.\n3. oktober 2018 31. maj 2019 Leave a comment\nSommeren er godt nok forbi, og alligevel deler jeg en opskrift på hjemmelavet is… Hmmm er hun ikke lidt sent ude, tænker du nok? Jo det er jeg måske, men i min optik hører is til året rundt. Ikke bare i den klassiske isvaffel på en lun sommerdag men også som tilbehør til en brownie, en æbletærte eller serveret med friske bær.


Politisk opbakning til vindmøller langs motorvejen - Dansk El-Forbund\nPolitisk opbakning til vindmøller langs motorvejen\nPressemeddelelse • Feb 15, 2011 11:48 CET\nDer er bred politisk opbakning til et forslag om at opstille vindmøller tættere på motorvejens larm og væk fra naturskønne områder\nDanmarks Naturfredningsforening foreslår at opstille vindmøller langs landets motorveje og jernbaner i stedet for ude i naturen. Forslaget får opbakning fra Socialdemokraterne, Venstre, Dansk Folkeparti og SF, skriver Morgenavisen Jyllands-Posten.\n- På den måde vil vi kunne placere vindmøllerne, hvor de generer færrest mulige mennesker, siger René la Cour Sell, der er direktør for Danmarks Naturfredningsforening, til Morgenavisen Jyllands-Posten.\n- Når man kan gøre det uden problemer i Sverige og Tyskland, så tror vi ikke på Vejdirektoratets påstand om, at det vil gå ud over trafiksikkerheden, forklarer han videre.\nEt spørgsmål om trafiksikkerhed\nVejdirektoratet har tidligere været imod af hensyn til trafiksikkerheden. Men transportminister Hans Christian Schmidt (V) sætter nu Vejdirektoratet til at genoverveje konsekvenserne for trafiksikkerheden.\nInden sommerferien skal et udvalg med repræsentanter for Vejdirektoratet, Transportministeriet og Miljøministeriet foreslå nye regler. Udvalget skal blandt andet undersøge reglerne om, at afstanden til en motorvej skal være mindst 250 meter. I Tyskland må en vindmølle stå 40 meter fra en motorvej.\nIkast-Brandes Kommunes borgmester, Carsten Kissmeyer (V), er klar til at gå i gang.\n- Når vi anlægger nye motorveje, laver vi i forvejen ar i landskabet. Det vil vi rigtig gerne kombinere med samtidig at sætte nogle vindmøller op, siger han til Jyllands-Posten.